
Androidos okosház felügyelő és vezérlő

Napjainkban az emberek figyelme egyre jobban a kényelem és javaik biztonsága fele irányul. Ezeknek az igényeknek a kielégítését tűzi ki célul ezen projekt egy Androidos mobil alkalmazás fejlesztésével, mely lehetővé teszi fizikailag osztott épületegyüttesek (lakóházak, intézmények, gyárak) központosított távfelügyeletét és vezérlését egy egyszerű grafikus felületen keresztül.
Az alkalmazás egy több szerverből álló rendszerrel áll állandó kapcsolatban, melyek kiszolgálják minden szükséges információval és továbbítják a beavatkozó parancsokat az automatizált eszközök felé.
A program több szálon fut, ezáltal kamatoztatva az osztott architektúra előnyeit: párhuzamos adatfeldolgozás, valós idejű információmegjelenítés, továbbá folyamatosan ellenőrzi és stabilizálja a hálózati kapcsolatokat és önmaga működését.
Eredményképpen egy olyan stabil és felhasználóbarát alkalmazás jött létre, amely teljes mértékben testreszabható és bármely piacon kapható Androidos telefonon vagy tableten futtatható.



